# ซูเปอร์จิ๋ว
ซูเปอร์จิ๋ว เป็นรายการโทรทัศน์ประเภทปกิณกะสำหรับเด็ก เยาวชน และครอบครัว ที่ออกอากาศยาวนานที่สุดในประเทศไทย เดิมออกอากาศในวันเสาร์และวันอาทิตย์เวลาเช้า ทางช่อง 9 อ.ส.ม.ท. และโมเดิร์นไนน์ทีวี ตั้งแต่วันที่ 4 พฤษภาคม พ.ศ. 2534 – 27 กันยายน พ.ศ. 2558 ต่อมาย้ายไปออกอากาศทางช่องเวิร์คพอยท์ ตั้งแต่วันที่ 3 ตุลาคม พ.ศ. 2558 – 31 ธันวาคม พ.ศ. 2559

ต่อมาเมื่อปี พ.ศ. 2560 ซูเปอร์จิ๋วได้เปลี่ยนชื่อเป็น ซูเปอร์เท็น พร้อมกับปรับรูปแบบเป็นการให้เด็กแสดงความสามารถในรูปแบบต่าง ๆ เพื่อแลกกับความฝันที่ต้องการ และย้ายมาออกอากาศวันเสาร์เวลาเย็น ตั้งแต่วันที่ 7 มกราคม พ.ศ. 2560 ถึงปัจจุบัน ต่อมาเพิ่มรูปแบบเป็น ซูเปอร์ซิกซ์ตี้ (3 มีนาคม – 30 ธันวาคม พ.ศ. 2561) และ ซูเปอร์ฮันเดรด (6 มกราคม พ.ศ. 2562 – ปัจจุบัน) เป็นการแสดงความสามารถของผู้สูงอายุและบุคคลทั่วไปตามลำดับ ออกอากาศทุกวันอาทิตย์เวลาเย็น

รายการในกลุ่มซูเปอร์จิ๋วทั้ง 3 รายการมี ซุป - วิวัฒน์ วงศ์ภัทรฐิติ เป็นพิธีกรเพียงผู้เดียวตั้งแต่เริ่มต้นจนถึงปัจจุบัน

 ประวัติ 
อาจารย์กรรณิกา ธรรมเกษร ผู้ก่อตั้งและเจ้าของบริษัท ภาษร โปรดั๊กชั่น จำกัด เป็นผู้ชักชวนวิวัฒน์ วงศ์ภัทรฐิติ นักศึกษามหาวิทยาลัยเกษตรศาสตร์ ผู้ชนะเลิศการแข่งขันรายการทีวีวาที ประเภทการโต้วาทีอุดมศึกษาในปีที่ 1 ที่ภาษร โปรดั๊กชั่น เป็นผู้ผลิต ให้มาเป็นพิธีกรรายการ ซูเปอร์จิ๋ว รายการใหม่ที่ภาษร โปรดั๊กชั่น สร้างขึ้นเนื่องจากต้องการทำรายการโทรทัศน์สำหรับเด็ก โดยกรรณิกานำกำไรจากรายการทีวีวาทีมาหมุนให้รายการอื่น ๆ ที่ตนผลิต รวมถึงซูเปอร์จิ๋ว แต่เนื่องจากการบริหารผิดพลาดทำให้ภาษร โปรดั๊กชั่น ประสบปัญหาขาดทุนในที่สุด และมีปัญหามากขึ้นจากวิกฤตการณ์การเงินในเอเชีย พ.ศ. 2540 วิวัฒน์จึงแยกตัวออกมาก่อตั้ง บริษัท ซูเปอร์จิ๋ว จำกัด และรับโอนลิขสิทธิ์รายการนี้มาผลิตต่อจากภาษร โปรดั๊กชั่น และในเวลาต่อมาได้ผลิตรายการอื่น เพื่อออกอากาศในสถานีโทรทัศน์ช่องต่าง ๆ เช่น สถานีโทรทัศน์โมเดิร์นไนน์ทีวี, สถานีโทรทัศน์ไทยพีบีเอส, สถานีโทรทัศน์อมรินทร์ทีวี และ สถานีโทรทัศน์เวิร์คพอยท์ทีวี เป็นต้น

 รูปแบบของรายการ 
ซูเปอร์จิ๋ว
เป็นรายการโชว์ความสามารถของเด็กในรูปแบบของตัวเอง และรับของรางวัลไป ต่อมา ได้เริ่มมีภารกิจท้าทายทั้งในสตูดิโอ และนอกสถานที่ ซึ่งจะเป็นการทำภารกิจแบบกลุ่ม โดยเป็นตัวแทนจากโรงเรียนในชั้นประถมศึกษา และจะมีช่วงของ แก๊งขี้เกียจ (กลุ่มที่มีการแต่งตัวแบบสัตว์ประหลาด นำโดย ปัญจพล เพชรเกษม) โดยแก๊งนี้จะไปตามโรงเรียนในชั้นประถมศึกษาต่าง ๆ ด้วยตนเอง และนำภารกิจไปท้าทายเด็ก ซึ่งถ้าหากภารกิจสำเร็จ แก๊งขี้เกียจจะประกาศยอมแพ้และร้องไห้ แต่หากภารกิจไม่สำเร็จ แก๊งขี้เกียจจะพูดเยาะเย้ยแกมหัวเราะใส่ 

ต่อมาในปี พ.ศ. 2560 วิวัฒน์ได้ปรับรูปแบบรายการซูเปอร์จิ๋วเป็น ซูเปอร์เท็น เพื่อเพิ่มพื้นที่แสดงความสามารถให้กับเด็กมากขึ้น เน้นเนื้อหาสร้างแรงบันดาลใจ ส่งต่อพลังบวก ในรูปแบบการแสดงความสามารถ ซึ่งต่อมาได้เพิ่มรูปแบบอื่น ๆ มากขึ้น ปัจจุบันมี 3 รูปแบบ ดังนี้

 ซูเปอร์เท็น อัจฉริยะพันธุ์จิ๋ว (การแสดงความสามารถของเด็กระหว่าง 1 - 13 ปี)
 ซูเปอร์ซิกส์ตี้ อัจฉริยะพันธุ์เก๋า (การแสดงความสามารถของผู้สูงอายุที่มีอายุใกล้ 60 ปี กับ 60 ปีขึ้นไป)
 ซูเปอร์ฮันเดรท อัจฉริยะเกินร้อย (การแสดงความสามารถของคนที่มีอายุเกิน 14 ปีขึ้นไป และมีความสามารถเกินร้อย (โดยถูกพัฒนามาจากรูปแบบของซูเปอร์ซิกส์ตี้))

โดยรูปแบบจะเป็นการแสดงความสามารถของตนเอง และมีกติกาจากทางรายการ โดยจะเป็นการเพิ่มภารกิจที่เกี่ยวข้องกับความสามารถที่แสดงในครั้งนั้น ในรูปแบบของปัญหา อุปสรรค สิ่งกีดขวาง โดยจะให้ผู้เข้าแข่งขันได้ใช้ทักษะการแก้ไขปัญหาเฉพาะหน้าภายในเวลาที่จำกัด หรือ ให้ผู้เข้าแข่งขันตอบคำถามชิงไหวชิงพริบกับคณะกรรมการของรายการ จากนั้น เมื่อโชว์ความสามารถเสร็จสิ้น หากได้รับการลงมติจากคณะกรรมการให้ผ่านตั้งแต่ 2 เสียงขึ้นไปจากคณะกรรมการ 3 คน รายการจะมอบความฝันให้กับผู้เข้าแข่งขันตามที่แจ้งรายการไว้ ซึ่งจะเป็นสิ่งของและเงิน โดยรูปแบบการทำภารกิจของซูเปอร์เท็นนี้ ถูกนำมาใช้ทั้งซูเปอร์ซิกส์ตี้ กับ ซูเปอร์ฮันเดรท (มีบางเทป ที่คณะกรรมการของรายการได้เข้ามาร่วมทำภารกิจด้วย)

ในรูปแบบแรกของซูเปอร์เท็น หลังจบการแข่งขันในช่วงก่อนสิ้นปี คณะกรรมการจะพิจารณาคัดเลือกเด็กจำนวน 30 คนให้ผ่านเข้ารอบรองชนะเลิศ เพื่อให้ผู้ชมทางบ้านร่วมโหวตให้กับสุดยอดอัจฉริยะพันธุ์จิ๋วที่ชื่นชอบเป็น 10 คนสุดท้าย ซึ่งจะได้เป็นแชมป์ร่วมกัน โดยจะประกาศผลเด็กอัจฉริยะพันธุ์จิ๋ว 10 สุดท้ายเป็นรายการพิเศษหลังจบการแสดงความสามารถของเด็กคนที่ 30 ของแต่ละฤดูกาล และมีเทปพิเศษเป็นการโชว์ความสามารถในรอบฉลองแชมป์ (ในรูปแบบของซูเปอร์ซิกส์ตี้ กับ ซูเปอร์ฮันเดรท ไม่มีรอบรองชนะเลิศและการฉลองแชมป์) ก่อนที่ในเวลาต่อมา จะมีการยกเลิกรอบรองชนะเลิศและการฉลองแชมป์ และเปลี่ยนรูปแบบมาเป็นการแสดงความสามารถในลักษณะสัมมาอาชีพของตนเอง โดยยังคงมีกติกาเพิ่มภารกิจและเวลาที่จำกัด จึงทำให้มีผู้มัครเข้าแข่งขันเพื่อออกรายการอย่างต่อเนื่อง

 การออกอากาศ  

 ปัจจุบัน 

 SUPER10 อัจฉริยะพันธุ์จิ๋ว ทุกวันเสาร์ เวลา 17.00 - 18.00 น. ทางช่อง Workpoint หมายเลข 23, ทางช่อง Youtube ช่อง Workpoint Official และ SUPERJEEW OFFICIAL

 SUPER100 อัจฉริยะเกินร้อย ทุกวันอาทิตย์ เวลา 17.00 - 18.00 น. ทางช่อง Workpoint หมายเลข 23, ทางช่อง Youtube ช่อง Workpoint Official และ SUPERJEEW OFFICIAL

 อดีต 

 SUPER60 อัจฉริยะพันธุ์เก๋า ซึ่งสามารถชมย้อนหลัง ทาง Youtube ช่อง Workpoint Official และ SUPERJEEW OFFICIAL

 ซูเปอร์จิ๋ว เดิมออกออกอากาศ ทุกวัน อาทิตย์ เวลา 07.00 - 08.00 น. (2547 - 30 ธันวาคม 2550) / ทุกวัน เสาร์ - อาทิตย์ 07.00 - 07.30 น. (5 มกราคม 2551 - 27 กันยายน 2558) ช่อง 9 เอ็มคอมเอชดี / ทุกวัน เสาร์ - อาทิตย์ 08.30 - 09.00 น  (3 ตุลาคม 2558 - 25 กันยายน 2559) / ทุกวัน เสาร์ - อาทิตย์ 07.00 - 07.30 น. (1 ตุลาคม 2559 - 31 ธันวาคม 2559) ช่องเวิร์คพอยท์

 ผู้ดำเนินรายการ / กรรมการ 
พิธีกร
 วิวัฒน์ วงศ์ภัทรฐิติ (พี่ซุป)
กรรมการหลัก (ปัจจุบัน)
 รสสุคนธ์ กองเกตุ (ครูเงาะ)
 เกียรติศักดิ์ อุดมนาค (พี่หอย)
 กพล ทองพลับ (พี่ป๋อง)
 เจริญพร อ่อนละม้าย (พี่โก๊ะ)
 ศักดิ์สิทธิ์ เวชสุภาพร (พี่โต๋)
กรรมการเฉพาะกิจ
 จิรศักดิ์ ปานพุ่ม (แทนเจริญพร อ่อนละม้าย, กพล ทองพลับ และ ศักดิ์สิทธิ์ เวชสุภาพร)
 มณีนุช เสมรสุต (แทนรสสุคนธ์ กองเกตุ)
กรรมการรับเชิญ
 ธนวัฒน์ ประสิทธิสมพร 
 สมชาย เข็มกลัด
 ยุทธนา บุญอ้อม 
 กรภพ จันทร์เจริญ 
 วรชาติ ธรรมวิจินต์
 ชินวุฒ อินทรคูสิน
 นลิน โฮเลอร์
 ศรราม เทพพิทักษ์ 
 ศิริพร อยู่ยอด 
 เท่ง เถิดเทิง
 ชลาทิศ ตันติวุฒิ
อดีตกรรมการหลัก
 บริบูรณ์ จันทร์เรือง

 รางวัล 

 รายการโทรทัศน์ 
+รายชื่อรางวัล            ครั้งที่/ปี          รายการ                     ประเภทรางวัล       อ้างอิงรางวัลโทรทัศน์ทองคำครั้งที่ 27 (2556)รายการซูเปอร์จิ๋วรางวัลรายการเด็กและเยาวชนดีเด่นครั้งที่ 34 (2562)รายการ Super10 อัจฉริยะพันธุ์จิ๋วรางวัลรายการเยาวชนดีเด่นรางวัลนาฏราชครั้งที่ 9 (2560)รายการ Super10 อัจฉริยะพันธุ์จิ๋วรางวัลรายการเด็กยอดเยี่ยมครั้งที่ 11 (2562)รายการ Super100 อัจฉริยะเกินร้อยรางวัลวาไรตี้ยอดเยี่ยมครั้งที่ 12 (2563)รายการ Super10 อัจฉริยะพันธุ์จิ๋วรางวัลรายการเด็กยอดเยี่ยมรายการ Super100 อัจฉริยะเกินร้อยรางวัลวาไรตี้ยอดเยี่ยมครั้งที่ 13 (2564)รายการ Super10 อัจฉริยะพันธุ์จิ๋วรางวัลรายการเด็กยอดเยี่ยมครั้งที่ 14 (2565)รายการ Super10 อัจฉริยะพันธุ์จิ๋วรายการสำหรับเยาวชนยอดเยี่ยม รางวัลทีวีสีขาวครั้งที่ 1 (2561)รายการ Super10 อัจฉริยะพันธุ์จิ๋วรายการสำหรับเด็กดีเด่นรางวัลเพรส อวอร์ด เณศไอยราประจำปี 2562รายการ Super10 อัจฉริยะพันธุ์จิ๋วรางวัลสร้างสรรค์เด็กและเยาวชนดีเด่นรางวัลคุรุสภาประจำปี 2566บริษัท ซูเปอร์จิ๋ว จำกัดผู้มีคุณูปการต่อการศึกษาของชาติ

 รางวัลรายการออนไลน์ 
+รายชื่อรางวัล            ครั้งที่/ปี          รายการ                     ประเภทรางวัล       รางวัล Thailand Zocial Awardsครั้งที่ 9 (2021)Super10 ซูเปอร์เท็นBest Content Performance on Social Mediaครั้งที่ 10 (2022)ครั้งที่ 11 (2023)

 การซื้อลิขสิทธิ์ไปผลิตต่อในต่างประเทศ 
หลังจากปรับรูปแบบรายการซูเปอร์จิ๋วเป็นซูเปอร์เท็นแล้ว รายการได้รับความนิยมค่อนข้างมากทั้งในประเทศไทยและต่างประเทศ ทำให้มีการถูกซื้อลิขสิทธิ์ไปผลิตต่อในแบบฉบับของประเทศนั้น ๆ โดยมีทั้งหมด 2 ประเทศที่ซื้อลิขสิทธิ์ไป คือ ประเทศอินโดนีเซีย และประเทศเวียดนาม รวมถึงมีการซื้อเทปรายการไปฉายพร้อมพากย์เสียงทับในประเทศไต้หวันอีกด้วย
+ ชื่อประเทศ ชื่อรายการ สถานีโทรทัศน์ที่ออกอากาศ จำนวนการออกอากาศ สถานะ  อินโดนีเซีย Super 10 Indonesia Rajawali Televisi (RTV) 1 ฤดูกาล  ยุติการออกอากาศ  เวียดนาม SIÊU TÀI NĂNG NHÍ TẬP 10  HTV7 4 ฤดูกาล  กำลังออกอากาศ